# Herpsilochmus

Herpsilochmus és un gènere d'ocells de la família dels tamnofílids (Thamnophilidae). Agrupa espècies natives d'Amèrica del Sud i es distribueixen des de l'extrem nord del continent fins al nord d'Argentina encara que una espècie (H. rufimarginatus) s'estén fins a Panamà.

## Descripció i hàbitat

Les espècies d'aquest gènere són tamnofílids de cues força llargues, petites, mesurant entre 11 i 12,5 cm, i es troben principalment al dosser de boscos humits de baixa altitud, unes poques espècies en àrees muntanes més baixes o boscos caducifolis. Tots són de patró ben diferenciat i exhibeixen dimorfisme sexual, però dos grups d'espècies grises i blanques són molt semblants i són més ben distingides per la vocalització i zona de distribució. Quan canten belluguen la cua; les femelles sovint fan ressò al mascle amb una versió més curta del cant. Tots, especialment els habitants de l'interior del bosc, són molt més sentits que vistos.

## Taxonomia i etimologia

El gènere Herpsilochmus va ser introduït per l'ornitòleg alemany Jean Cabanis el 1847. El nom del gènere combina les paraules del grec antic «herpō» que significa “arrossegar-se” i «lokhmē» “bosc”. L'espècie tipus és el formigueret de Bahia.
H. praedictus és una nova espècie, descrita per Cohn-Haft i Bravo (2013) i reconeguda pel Comitè de Classificació de Sud-americà (SACC) mitjançant l'aprovació de la Proposta N° 586 al setembre de 2013.
H. stotzi és una nova espècie, descrita per Whitney et al (2013) i reconeguda pel SACC mitjançant l'aprovació de la Proposta N° 585 al setembre de 2013.
Alguns autors, com Manual dels Ocells del Món i Birdlife International, consideren el tàxon H. rufimarginatus scapularis com l'espècie separada Herpsilochmus scapularis (formigueret ala-roig septentrional), amb base en diferències morfològiques i de vocalització. No obstant això, estudis en profunditat de les vocalitzacions dels quatre tàxons compresos en H. rufimarginatus, van concloure que H. rufimarginatus frater (incloent-hi H. r. exiguus) ha de ser tractada com a espècie separada, i que el taxó scapularis seria a penes un sinònim posterior de rufimarginatus i per tant invàlid. La separació de Herpsilochmus frater i la invalidesa de H. scapularis van ser referendats a la Proposta N° 870 al SACC, el 2020.
Els estudis genètics de Harvey et al. (2020), i les anàlisis filogenómiques de Bravo et al. (2021) demostraren que el gènere Herpsilochmus no era monofilètic pel fet que Herpsilochmus sellowi és germana de l'espècie Biatas nigropectus, i que tota la resta de les espècies a Herpsilochmus pertanyen a un clade al costat de Dysithamnus. A causa de les considerables diferències fenotípiques entre H. sellowi i B. nigropectus no es va considerar adequat unir-les en un únic gènere, i com que no hi havia cap altre nom disponible per a H. sellowi, Bravo et al. van descriure un nou gènere monotípic Radinopsyche. El canvi taxonòmic va ser aprovat a la Proposta No 915 al Comitè de Classificació de Sud-americà (SACC) el juliol de 2021.
El nom genèric Herpsilochmus es compon de les paraules del grec antic «herpō» que significa “reptar”, “arrossegar-se” i «lokhmē», “matoll”, “garriga”; significant “que s'arrossega pel matoll”.
Segons la Classificació del Congrés Ornitològic Internacional (versió 14.2, 2024) aquest gènere està format per 17 espècies:
* formigueret de Bahia - (Herpsilochmus pileatus).
* formigueret de capell - (Herpsilochmus atricapillus).
* formigueret predit - (Herpsilochmus praedictus).
* formigueret de l'Aripuana - (Herpsilochmus stotzi).
* formigueret cuereta - (Herpsilochmus motacilloides).
* formigueret de gorja cendrosa -(Herpsilochmus parkeri).
* formigueret de Dugand - (Herpsilochmus dugandi).
* formigueret gebrat - (Herpsilochmus sticturus).
* formigueret de Todd - (Herpsilochmus stictocephalus).
* formigueret de Gentry - (Herpsilochmus gentryi).
* formigueret dorsitacat - (Herpsilochmus dorsimaculatus).
* formigueret del Roraima - (Herpsilochmus roraimae).
* formigueret de collar - (Herpsilochmus pectoralis).
* formigueret becllarg - (Herpsilochmus longirostris).
* formigueret pitgroc - (Herpsilochmus axillaris).
* formigueret ala-roig meridional - (Herpsilochmus rufimarginatus).
* formigueret ala-roig septentrional - (Herpsilochmus frater).

## Referències

* ↑ «2024 Citation & Downloadable Checklists». Clements Checklist. [Consulta: 2 març 2025].
* ↑ Ridgely, Robert S.; Tudor, Guy. Field guide to the songbirds of South America: the passerines. 1. ed. Austin, TX: Univ. of Texas Press, 2009, p. 348-351, làmines 26(6-16). ISBN 978-0-292-71748-0.
* ↑ Cabanis, Jean. Ornithologische notizen. vol.13:Bd.1-2. Berlin: Archiv für Naturgeschichte, 1847, p. 186–256 [224].
* 1 2 Jobling, James A. The Helm Dictionary of Scientific Bird Names: From Aalge to Zusii. Londres: Christopher Helm, 2010, p. 190. ISBN 978-1-4081-2501-4 [Consulta: 2 març 2025].
* ↑ Peters, James Lee. Check-list of birds of the world. v.7. Cambridge: Harvard University Press, 1951, p. 201 [Consulta: 2 març 2025].
* ↑ Cohn-Haft, Mario; Bravo, Gustavo A «A new species of Herpsilochmus antwren from west of the Rio Madeira in Amazonian Brazil». HANDBOOK OF THE BIRDS OF THE WORLD.
* 1 2 «Proposal (585): Recognize newly described Herpsilochmus stotzi». South American Classification Committee, setembre 2013. [Consulta: 2 març 2025].
* ↑ Whitney, B. M; M. Cohn-Haft, G. A. Bravo, F. Schunck & L. F. Silveira. «A new species of Herpsilochmus antwren from the Aripuanã-Machado interfluvium in central Amazonian Brazil.», juny 2013. [Consulta: 2 març 2025].
* ↑ «Handbook of the Birds of the World and BirdLife International v9» (en anglès). HBW and BirdLife International, 2024. [Consulta: 2 març 2025].
* ↑ «Northern Rufous-winged Antwren Herpsilochmus Scapularis Species» (en anglès). Birdlife International. [Consulta: 2 març 2025].
* ↑ da Silva, M. «Taxonomia e Biogeografia da especie politípica Herpsilochmus rufimarginatus (Temminck, 1822) (Aves:Thamnophilidae)». Tesis de Maestría (en portugués). Universidade Federal do Rio Grande do Norte - Centro de Biociências, 2013. Arxivat de l'original el 2024-02-29. [Consulta: 2 març 2025].
* ↑ Boesman, P. «Notes on the vocalizations of Rufous-winged Antwren (Herpsilochmus rufimarginatus)». HBW Alive Ornithological Note 50 - Handbook of the Birds of the World Alive, 2016. Arxivat de l'original el 2023-10-30. [Consulta: 2 març 2025].
* ↑ «Proposal (870): Treat Herpsilochmus frater as a separate species from Herpsilochmus rufimarginatus». South American Classification Committee, juliol 2020. [Consulta: 2 març 2025].
* ↑ Harvey, Michael G.; Bravo, Gustavo A.; Claramunt, Santiago; Cuervo, Andrés M.; Derryberry, Graham E. «The evolution of a tropical biodiversity hotspot» (en anglès). Science, 370, 6522, 11-12-2020, pàg. 1343–1348. DOI: 10.1126/science.aaz6970. ISSN: 0036-8075.
* ↑ Bravo, Gustavo A; Whitney, Bret M; Belmonte-Lopes, Ricardo; Bornschein, Marcos R; Aristizábal, Natalia «Phylogenomic analyses reveal non-monophyly of the antbird genera Herpsilochmus and Sakesphorus (Thamnophilidae), with description of a new genus for Herpsilochmus sellowi» (en anglès). Ornithology, 138, 3, 10-07-2021. DOI: 10.1093/ornithology/ukab025. ISSN: 0004-8038.
* ↑ «Proposal (915): Recognize the genus Radinopsyche for "Herpsilochmus” sellowi». South American Classification Committee, juliol 2021. [Consulta: 2 març 2025].
* ↑ Gill, Frank; Donsker, David. «Antbirds – IOC World Bird List» (en anglès). IOC World Bird List v14.2, 17-08-2024. [Consulta: 2 març 2025].